Misbrug af lægevagten er endnu mere omfattende end statistikkerne viser. Nordjysk rekord i fjor var hele 416 konsultationer til en enkelt borger. Men ifølge læge Kaj Bernt, som er formand for vagtudvalget i Region Nordjylland, dækker det tal kun de registrerede henvendelser, og ikke alle de andre forstyrrende og tidskrævende opkald. Det fortæller DR Nordjylland. - Nogle ringer hvert minut og chikanerer os og spærrer telefonerne. Det er et irritationsmoment, fordi vi i forvejen har meget travlt. Af og til kontakter vi politiet og får hjælp, hvis det er ren chikane, siger Kaj Bernt. Han betegner de typiske storforbrugere af Lægevagten som socialt dårligt stillede og dårligt begavede personer, som ikke forstår, hvordan systemet virker.

Opsummering:
Og misbruget er større end de officielle tal